**Lisa 5. Projekteerimise töövõtulepingu projekt**

Projekteerimise töövõtuleping

Taebla 2019

**Lääne-Nigula Vallavalitsus**, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa, keda esindabpõhimääruse alusel vallavanem Mikk Lõhmus (edaspidi - Tellija) ühelt poolt

ja

Ettevõtte nimiregistrikood number, asukoht aadress, keda esindab põhikirja alusel Eesnimi Perekonnanimi (edaspidi – Töövõtja) teiselt poolt, nimetatud ka Pool või Pooled, sõlmisid omavahel projekteerimise töövõtulepingu (edaspidi - Leping) alljärgnevatel tingimustel:

1. **Üldsätted**
   1. Pooled juhinduvad omavaheliste suhete reguleerimisel Lepingust ning Lepinguga sätestamata juhtudel Eesti Vabariigi seadustest ning muudest õigusaktidest.
   2. Lepingu eesmärgiks on reguleerida Poolte vahel Lepingu alusel ja sellega seoses tekkivaid õigussuhteid seoses Lepinguga kokkulepitud töö tegemisega Töövõtja poolt.
2. **Lepingu objekt**
   1. Lepingu objektiks on Lääne-Nigula valla Taebla Spordi- ja kultuurikeskuse tuleohutuspaigaldiste projekti koostamine (edaspidi nimetatud Töö).
   2. Lisaks kuulub Töö hulka ka ülesannete täitmine või tööde tegemine, mis ei ole Lepingu dokumentides otseselt kirjeldatud, kuid mille tegemine on vajalik Töö teostamiseks.
3. **Lepingu dokumendid**
   1. Lepingu dokumendid koosnevad käesolevast Lepingust, Lepingu lisadest ja Lepingu muudatustest, millistes lepitakse kokku pärast käesoleva Lepingu sõlmimist.
   2. Töövõtja poolt koostatid projekt peab võimaldama teostada tuleohutuspaigaldiste ja evakuatsioonivalgustuse rajamist.
4. **Lepingu tähtajad**
   1. Leping jõustub selle sõlmimise kuupäeval ja kehtib kuni Poolte kõigi vastastikuste kohustuste täitmiseni, edaspidi ka Lepingu täitmise tähtpäev.
   2. Tööde üleandmise-vastuvõtmise tähtaeg on **19.12.2019**.
   3. Lepinguga kokkulepitud tähtaega võib muuta vaid Poole kirjalikul kokkuleppel.
5. **Lepingu hind**
   1. Töövõtja poolt teostatavate Tööde maksumus on ................. (.........) eurot, (edaspidi nimetatud: Lepingu hind), millele lisandub käibemaks 20%, summas ................ ( ..................) eurot. Kokku on Tööde maksumuseks koos käibemaksuga ...................... ( ..................) eurot.
   2. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele.
   3. Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele.
   4. Lepingu hind ei ole seotud üldise inflatsioonikoefitsiendiga ja ehitushinna indeksiga.
6. **Maksete kord**
   1. Tellija tasub Töövõtjale Poolte poolt allakirjutatud üleandmis- ja vastuvõtmisakti põhjal koostatud arve alusel 30 kalendripäeva jooksul pärast arve saamist.
   2. Pooled on kokku leppinud, et Tellija ei tasu Töövõtjale ettemaksu.
   3. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud eeskirjadele, normatiividele ja standarditele või kehtivale seadusandlusele, siis kohustub Töövõtja vastavad puudused omal kulul kõrvaldama.
   4. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine.
   5. Tellija poolt vajadusel tellitud lisa- ja muudatustööde eest tasu arvutamine teostatakse eraldi lisa- ja muudatustööde aktsepteerimise aktide alusel Lepingus ja seadustes sätestatud alustel ja korras.
7. **Tööde üleandmine** 
   1. Töövõtja annab teostatud Töö Tellijale üle ühes eksemplaris digitaalselt, joonised dwg- (AutoCAD 2016 versioon) ja pdf-formaadis, tekstiosad doc- või pdf-formaadis, lisaks üks eksemplar paberkandjal.
   2. Töövõtja annab Lepingu kohaselt teostatud Tööd Tellijale üle Poolte poolt allkirjastatud tööde üleandmise-vastuvõtmise aktiga.
   3. Töövõtja peab arvestama nõudega, et Tellijale peab jääma enne tööde üleandmis-vastuvõtu akti allkirjastamist vähemalt üks (1) nädal aega Töövõtja poolt üleantavate dokumentidega tutvumiseks.
8. **Poolte esindajad**
   1. Tellija esindaja lepingulistes küsimustes: Mikk Lõhmus, mikk.lohmus@laanenigula.ee
   2. Tellija esindaja tehnilistes küsimustes: Taivo Kaus, taivo.kaus@laanenigula.ee
   3. Töövõtja esindaja lepingulistes küsimustes: ………………..
   4. Töövõtja vastutav esindaja tehnilistes küsimustes: …………….
9. **Poolte kohustused ja õigused** 
   1. Töövõtja kohustub:
      1. teostama Töö Lepingu dokumentidega määratud tulemuseni ja tingimustel;
      2. kontrollima teostatud Töö vastavust kehtestatud kvaliteedinõuetele, eeskirjadele, normatiividele ja standarditele;
      3. viivitamatult teatama Tellijale selliste asjaolude ilmnemisest, millised takistavad Töö teostamist või muude Lepingu eesmärgi täitmisega seotud tööde ja toimingute alustamist, teostamist või lõpetamist;
      4. teatama Tellija esindajale viivitamatult, kuid mitte hiljem kui kolme (3) tööpäeva jooksul kõigist Tööde kvaliteeti ja tähtaegset valmimist ohustavatest asjaoludest;
      5. kui Töövõtja märkab vigu, vastuolusid või puudujääke Tellija poolt esitatud dokumentides, informatsioonis või juhistes, mis võivad põhjustada Lepinguga kokkulepitud tööde nõuetele mittevastavust, peab ta sellest Tellijat viivitamatult kirjalikult informeerima;
      6. mitte avaldama kolmandatele isikutele informatsiooni, mis on talle teatavaks saanud seoses Tellija poolt antud lepinguliste ülesannete täitmisega.
   2. Töövõtjal on õigus:
      1. saada teostatud Töö eest tasu vastavalt Lepingu tingimustele;
      2. teha Tellijale ettepanekuid muudatusteks, esitades selle kohta omapoolsed kirjalikud põhjendused.
   3. Tellija kohustub:
      1. tauma õigeaegselt Töö teostamise eest Lepingus kokkulepitud mahus ja korras;
      2. üle andma Töövõtjale Töö teostamiseks vajaliku dokumentatsiooni, mis võimaldab Töövõtjal koheselt alustada Töö teostamist;
      3. võtma vastu Lepingule vastava Töö;
      4. tagama kõigi tööde teostamise käigus üleskerkivate probleemide, mis sõltuvad Tellijast, lahendamise viie (5) tööpäeva jooksul. Juhul kui Tööde teostamise käigus üleskerkinud probleeme ei ole põhjendatud või Tellijast mitteolenevatel asjaoludel võimalik lahendada nimetatud aja jooksul, teatab Tellija sellest Töövõtjale kirjalikult ning probleemide lahendamise tähtaeg ja mõju Lepingule lepitakse kokku läbirääkimistel;
      5. viivitamatult teatama Töövõtjale selliste asjaolude ilmnemisest, mis võivad takistada Tööde teostamist või muul viisil Lepingu kohast täitmist, sõltumata asjaolude tekkepõhjusest.
   4. Tellijal on õigus:
      1. puuduste avastamisel teha Töövõtjale ettekirjutusi Töö mittevastavuse osas, samuti peatada Töö eest tasumine kuni avastatud puuduste kõrvaldamiseni. Kui Töö vastuvõtmisel on Tellijal pretensioone Töö kvaliteedi osas, on Tellijal õigus määrata Töövõtjale mõistlik tähtaeg ilmnenud puuduste kõrvaldamiseks;
      2. keelduda Tööde vastuvõtmisest kui need ei ole teostatud Lepingu dokumentidega kooskõlas;
      3. kontrollida Töö teostamise käiku ja töö teostuskvaliteedi vastavust Lepingu dokumentides toodud nõuetele.
10. **Vääramatu jõud**
    1. Lepingu dokumentidest tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist pooled Lepingu sõlmimisel ei näinud ette ega võinud ette näha (vääramatu jõud). Vääramatu jõuga on tegemist juhul, kui nimetatud asjaolu ei saanud Pool mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
    2. Lepingupooled ei vastuta Lepinguga võetud kohustuste täitmata jätmise eest, kui Lepingu täitmata jätmine on tingitud vääramatust jõust. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.
    3. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et Pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed Lepingu täitmiseks. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
    4. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele Poolele kirjalikult teatama kolme (3) päeva jooksul.
    5. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas. Kui vääramatu jõu asjaolud kestavad üle kolmekümne (30) päeva, otsustavad Pooled läbirääkimiste käigus oma Lepinguliste kohustuste täitmise võimalused.
11. **Vastutus Lepingu rikkumise eest**
    1. Juhul kui Tellija ei täida oma Lepingujärgset maksekohustust tähtaegselt, on Töövõtjal õigus nõuda Tellijalt viivist 0,02 % tasumisele kuuluva makse summast iga arve tasumisega viivitatud kalendripäeva eest.
    2. Juhul kui Töövõtja ei pea kinni tööde üleandmise-vastuvõtmise tähtajast, on Tellijal õigus nõuda Töövõtjalt leppetrahvi 0,1% Lepingu hinnast iga viivitatud päeva eest.
12. **Lepingu kehtivus** 
    1. Leping jõustub sellele allakirjutamisel Poolte poolt. Leping lõpeb lepinguliste kohustuste täieliku ja nõuetekohase täitmisega Poolte poolt.
    2. Lepingut võib muuta või täiendada ainult Poolte nõusolekul. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.
13. **Vaidluste lahendamine** 
    1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel.
    2. Juhul kui läbirääkimiste teel ei õnnestu kokkulepet saavutada, siis lahendatakse vaidlus kohtus vastavalt Eesti Vabariigi seadustele.
    3. Lepingu tõlgendamisel tuleb lähtuda Poolte ühisest tegelikust tahtest, isegi kui see erineb sõnade tavapärasest tähendusest.
14. **Lisad**

Lisa 1 Pakkumus

Lisa 2 PTÜ 2007

Lisa 3 Projekteerimistingimused

|  |  |
| --- | --- |
| **Tellija** | **Töövõtja** |
| Lääne-Nigula Vallavalitsus |  |
| Haapsalu mnt 6, Taebla, 90801  Lääne-Nigula vald, Lääne maakond, |  |
| Telefon 47 20300 |  |
| e-post vv@laanenigula.ee |  |

/allkirjastatud digitaalselt/